CELEX: 62016TA0742
Language: et
Date: 2017-05-16 00:00:00
Title: Kohtuasi T-742/16 RENV: Üldkohtu 16. mai 2017. aasta otsus – CW versus parlament (Avalik teenistus — Ametnikud — Psühholoogiline ahistamine — Personalieeskirjade artikkel 12a — Abistamiskohustus — Töökohal ahistamise ja selle ärahoidmisega tegeleva nõuandekomitee sise-eeskiri — Personalieeskirjade artikkel 24 — Abitaotlus — Rahuldamata jätmine — Kaebuse rahuldamata jätmise otsus — Iseseisev sisu — Enneaegne kaebus — Puudumine — Töökohal ahistamise ja selle ärahoidmisega tegeleva nõuandekomitee ülesanne ja õigused — Ametniku võimalus komitee poole pöörduda — Lepinguväline vastutus)

10.7.2017   
            
            
               ET
            
            
               Euroopa Liidu Teataja
            
            
               C 221/25
            
         Üldkohtu 16. mai 2017. aasta otsus – CW versus parlament
   (Kohtuasi T-742/16 RENV) (1)
   
   ((Avalik teenistus - Ametnikud - Psühholoogiline ahistamine - Personalieeskirjade artikkel 12a - Abistamiskohustus - Töökohal ahistamise ja selle ärahoidmisega tegeleva nõuandekomitee sise-eeskiri - Personalieeskirjade artikkel 24 - Abitaotlus - Rahuldamata jätmine - Kaebuse rahuldamata jätmise otsus - Iseseisev sisu - Enneaegne kaebus - Puudumine - Töökohal ahistamise ja selle ärahoidmisega tegeleva nõuandekomitee ülesanne ja õigused - Ametniku võimalus komitee poole pöörduda - Lepinguväline vastutus))
   (2017/C 221/35)
   Kohtumenetluse keel: inglise
   
      Pooled
   
   
      Hageja: CW (esindaja: advokaat C. Bernard-Glanz)
   
      Kostja: Euroopa Parlament (esindajad: E. Taneva ja M. Dean)
   
      Ese
   
   ELTL artikli 270 alusel esitatud nõue esiteks tühistada parlamendi 8. aprilli 2013. aasta otsus, millega jäeti rahuldamata hageja abitaotlus väidetava psühholoogilise ahistamise tõttu, mis sai talle tema ülemuste poolt osaks, ja parlamendi peasekretäri 23. oktoobri 2013. aasta otsus, millega jäeti rahuldamata hageja 9. juuli 2013. aasta kaebus, ning teiseks hüvitada talle väidetavalt tekitatud kahju.
   
      Resolutsioon
   
   
               1.
            
            
               Tühistada Euroopa Parlamendi peasekretäri kui ametisse nimetava isiku 23. oktoobri 2013. aasta otsus, millega jäeti rahuldamata CW 9. juuli 2013. aasta kaebus.
            
         
               2.
            
            
               Jätta vastuvõetamatuse tõttu läbi vaatamata nõue tühistada parlamendi 8. aprilli 2013. aasta otsus, millega jäeti rahuldamata CW abitaotlus.
            
         
               3.
            
            
               Mõista parlamendilt CW kasuks mittevaralise kahju eest välja 2 000 eurot, millele lisandub alates käesoleva kohtuotsuse kuulutamisest viivitusintress Euroopa Keskpanga (EKP) poolt oma peamistele refinantseerimistehingutele kehtestatud määras.
            
         
               4.
            
            
               Jätta kahju hüvitamise nõue ülejäänud osas rahuldamata.
            
         
               5.
            
            
               Jätta Euroopa Parlamendi kohtukulud tema enda kanda ning mõista temalt välja järgmised CW kohtukulud: Euroopa Liidu Avaliku Teenistuse Kohtus toiminud algses menetluses kohtuasjas F-124/13, apellatsioonimenetluses kohtuasjas T-309/15 P ja käesolevas kohtuasja uueks arutamiseks saatmise menetluses kohtuasjas T-742/16 RENV.
            
         
      (1)  ELT C 52, 22.2.2014 (kohtuasi, mis algselt registreeriti Euroopa Liidu Avaliku Teenistuse Kohtus numbriga F-124/13).